ai4bharat/Pralekha huggingface dataset:
ক্ষুদ্র, অতিক্ষুদ্রওমাঝারিশিল্পমন্ত্রক
স্বনির্ভর হওয়ার সুযোগ
নয়াদিল্লী, ২৮ মার্চ, ২০২২
অতিক্ষুদ্র, ক্ষুদ্র ও মাঝারি শিল্পোদ্যোগ মন্ত্রক খাদি ও গ্রামোদ্যোগ শিল্প কমিশনের মাধ্যমে খাদি ও গ্রামীণ শিল্পগুলির উন্নয়নে বিভিন্ন উদ্যোগ নিয়েছে। এর ফলে দেশে নতুন নতুন কর্মসংস্থানের সৃষ্টি হয়েছে। কুমহার স্বশক্তিকরণ প্রকল্পের মাধ্যমে ৬ হাজার ৪৭৫ জনকে, মৌমাছি পালন কর্মসূচিতে ১৫০৫ জনকে, ধূপকাঠি ও জুতো তৈরির জন্য ২৮ জনকে, হাতে কাগজ বানানো জন্য ৮৪০ জনকে এবং গ্রামীণ এলাকায় বিভিন্ন শিল্প ও জৈব প্রযুক্তির জন্য ১৪৭১ জনকে প্রশিক্ষণ দেওয়া হয়েছে। এছাড়াও সূচি শিল্প বা সীবনের কাজ, ফল ও সব্জি প্রক্রিয়াকরণ, রুটি তৈরি, পোশাক তৈরি, সাবান তৈরির বিভিন্ন প্রশিক্ষণ কর্মসূচির মাধ্যমে ২০২০-২১ অর্থবর্ষে ৪৭ হাজার ৬১২ জন প্রশিক্ষিত হয়েছেন। ২০২১এর ডিসেম্বর পর্যন্ত প্রাপ্ত তথ্য অনুযায়ী খাদি ও গ্রামীণ শিল্পে মোট ১ কোটি ৬২ লক্ষ ৯২ হাজার কর্মসংস্থান সৃষ্টি হয়েছে।
রাজ্যসভায় আজ এক প্রশ্নের লিখিত জবাবে এই তথ্য জানিয়েছেন অতিক্ষুদ্র, ক্ষুদ্র ও মাঝারি শিল্পোদ্যোগ দপ্তরের প্রতিমন্ত্রী শ্রী ভানু প্রতাপ সিং ভার্মা।
CG/CB/NS
(Visitor Counter : 85
কেন্দ্রীয়লোকসেবাআয়োগ
২০২০'র সিভিল সার্ভিসেস  পরীক্ষার ফলপ্রকাশ
নতুন দিল্লি, ২৩ অক্টোবর, ২০২০
চলতি বছরের ৪ অক্টোবর আয়োজিত সিভিল সার্ভিসেস  পরীক্ষার জন্য স্ক্রিনিং টেস্ট নেওয়া হয়।উত্তীর্ণ যোগ্য প্রার্থীদের রোল নম্বর প্রকাশ করা হয়েছে।
এবার উত্তীর্ণ যোগ্য প্রার্থীদের পরীক্ষার নিয়ম অনুসারে,ইউনিয়ন পাবলিক সার্ভিস কমিশনের ওয়েবসাইট https://upsconline.nic.in/ তে ভারতীয় বন সেবা মূল পরীক্ষায় বসার জন্য বিস্তারিত তথ্য জানিয়ে ফরম -১  আবেদন পত্র পূরণ করতে হবে। সমস্ত যোগ্যতাসম্পন্ন প্রার্থীকে নির্ধারিত মোড অর্থাৎ অনলাইন অনুযায়ী এই আবেদন পত্র পূরণ করতে হবে।আগামী বছর ২৮ ফেব্রুয়ারি শনিবার থেকে ৭ মার্চ রবিবার পর্যন্ত অনলাইনে এই পরীক্ষা নেওয়া হবে।ফরম -১  আবেদন পত্র পূরণ করা যাবে ১৬ নভেম্বর সোমবার থেকে ২৭ নভেম্বর শুক্রবার সন্ধ্যা ৬ টা পর্যন্ত। যোগ্য প্রার্থীদের গত ১২ ফেব্রুয়ারি পরিবেশ বন ও জলবায়ু পরিবর্তন মন্ত্রকের প্রকাশিত বিজ্ঞপ্তি পড়ার পরামর্শ দেওয়া হয়েছে।
যোগ্য প্রার্থীদের পরীক্ষার দিন, সময় সহ ই-অ্যাডমিট কার্ড পরীক্ষা শুরুর ৩-৪ সপ্তাহ আগে কমিশনের ওয়েবসাইটে আপলোড করা হবে।যোগ্য প্রার্থীরা ডিএএফ -১ জমা দেওয়ার সময় ডাক যোগাযোগের ঠিকানা বা ই-মেইল আইডি বা মোবাইল নম্বরে পরিবর্তন হয়ে থাকলে কমিশনে জানানো যেতে পারেন।
ইউনিয়ন পাবলিক সার্ভিস কমিশন প্রাঙ্গণে পরীক্ষা হল ভবনের কাছে বিভিন্ন সুবিধাসমূহের একটি কাউন্টার রয়েছে। প্রার্থীরা উপরের বর্ণিত পরীক্ষার ফলাফল সম্পর্কিত কোনও তথ্য / স্পষ্ট ধারণা পেতে পারেন যে কোন কার্য দিবসে সকাল ১০ টা থেকে বিকেল ৫টার মধ্যে। টেলিফোন নম্বরগুলি হল - 011-23385271, 011-23098543 অথবা 011-23381125 ।এছাড়া https://upsconline.nic.in./ মাধ্যমে অনলাইনে বিভিন্ন তথ্য জানা যাবে।
CG/SS
(Visitor Counter : 139
অর্থমন্ত্রক
কোভিড-১৯ এর বিরুদ্ধে যুদ্ধে দেশের অর্থনীতিকে সাহায্য করতে কেন্দ্রীয় অর্থ ও কর্পোরেট বিষয়ক মন্ত্রী শ্রীমতী নির্মলা সীতারমণের আত্মনির্ভর ভারত অভিযানের পঞ্চম পর্বের উপস্থাপনা
নতুনদিল্লি, ১৭ মে, ২০২০
কেন্দ্রীয় অর্থ ও কর্পোরেট বিষয়কমন্ত্রী শ্রীমতী নির্মলা সীতারমণ কোভিড-১৯ এর বিরুদ্ধে যুদ্ধে দেশের অর্থনীতিকে সাহায্য করার জন্য এবং প্রধানমন্ত্রী শ্রী নরেন্দ্র মোদীর আত্মনির্ভর ভারত গঠনের স্বপ্নকে বাস্তবায়িত করতে আজ পঞ্চম পর্যায়ের কিছু পরিকল্পনার কথা জানান। এই বিষয়ে বিস্তারিত জানতে নীচের লিঙ্কে ক্লিক করুন –
https://static.pib.gov.in/WriteReadData/userfiles/Aatma%20Nirbhar%20Bharat%20%20Presentation%20Part%205%2017-5-2020.pdf
(CG/CB
নির্বাচনকমিশন
লোকসভা নির্বাচনের পঞ্চম দফায় আগামী ৬ই মে পশ্চিমবঙ্গে সাতটি আসনে ভোট
কলকাতা, ০২ মে, ২০১৯
সপ্তদশ লোকসভা নির্বাচনের পঞ্চম দফায় আগামী ৬ই মে সোমবার ভোটগ্রহণ করা হবে। এই পর্বে পশ্চিমবঙ্গ মোট ৭টি রাজ্যের ৫১টি আসনের জন্য ভোটগ্রহণ করা হবে। এরমধ্যে, পশ্চিমবঙ্গের যে সাতটি আসনে এই দফায় ভোটগ্রহণ করা হবে সেগুলি হল- বনগাঁ , ব্যারাকপুর, হাওড়া, উলুবেড়িয়া, শ্রীরামপুর, হুগলী এবং আরামবাগ । ভোটগ্রহণ শুরু সকাল ৭টায়, চলবে সন্ধ্যে ৬টা পর্যন্ত। রাজ্যের মুখ্য নির্বাচনী আধিকারিক ডঃ আরিজ আফতাব জানিয়েছেন, সুষ্ঠু ও অবাধ ভোটগ্রহণের জন্য পর্যাপ্ত ব্যবস্হা নেওয়া হয়েছে। রাজ্যের সাতটি আসনের প্রতিটি ভোটগ্রহণ কেন্দ্রে কেন্দ্রীয় স্বশস্ত্র পুলিশ বাহিনী মোতায়েন থাকবে।
রাজ্যে এই দফার ভোটে নির্দল ও অন্যান্য স্বীকৃত দল মিলিয়ে ১১টি রাজনৈতিক দলের মোট ৮৩ জন প্রার্থী প্রতিদ্বন্দ্বিতার আসরে রয়েছেন। প্রার্থীদের মধ্যে ১২ জন মহিলা। ভোটগ্রহণ কেন্দ্রের সংখ্যা ১৩ হাজার ২৯০। এই দফায় রাজ্যে মোট বৈধ ভোটদাতার সংখ্যা ১ কোটি ১৬ লক্ষ ৯১ হাজার ৮৮৯ জন। এদের মধ্যে ৬০ লক্ষ ৪ হাজার ৮৪৮ জন পুরুষ এবং ৫৬ হাজার ৮৬ হাজার ৮৩০ জন মহিলা। এছাড়াও ২১১ জন তৃতীয় লিঙ্গের ভোটদাতা রয়েছেন।
উল্লেখ করা যেতে পারে রাজ্যে সাধারণ নির্বাচনের বিগত ৪টি দফায় ১৮ আসনে ভোটগ্রহণ সম্পূর্ণ হয়েছে। পঞ্চম দফার ভোটগ্রহণ পর্ব সম্পন্ন হলে, ষষ্ঠ ও সপ্তম দফায় রাজ্যের বাকি ১৭টি আসনে ভোটগ্রহণ করা হবে।
রাজ্যে ভোটগ্রহণ প্রক্রিয়া সুষ্ঠু ও অবাধ করতে নির্বাচন কমিশন নিযুক্ত পর্যবেক্ষকদের সদা সতর্ক নজর রাখার পরামর্শ দেওয়া হয়েছে।
CG/BD/NS
(Visitor Counter : 98
প্রধানমন্ত্রীরদপ্তর
পণ্যের গুণগত মানের ওপর গুরুত্ব আরোপ করলে হৃদয় জয় করা সম্ভব
নতুন দিল্লি, ০৫ জানুয়ারি, ২০২১
প্রধানমন্ত্রী শ্রী নরেন্দ্র মোদী তার চিন্তা ভাবনার কথা উল্লেখ করে বলেছেন যে আত্মনির্ভর ভারত গঠনের লক্ষ্যে পণ্যের গুণগত মান ও উৎকর্ষই বিশ্বে গ্রহণযোগ্যতা আনবে।
তাঁর চিন্তা ভাবনার কথা জানিয়ে প্রধানমন্ত্রী বলেছেন," দিনকয়েক আগে তিনি পরিমাপ বিজ্ঞানের একটি জাতীয় সম্মেলনে ভাষণ দেন। এটি একটি গুরুত্বপূর্ণ বিষয় হলেও চিন্তাভাবনা সেই ভাবে বিকশিত করা যায়নি।
আমার ভাষনে একটি বিষয়ে কেবল উল্লেখ করেছিলাম যে, পরিমাপ বিজ্ঞান কিভাবে আত্মনির্ভর ভারত গঠনে সাহায্য করতে পারে। এর পাশাপাশি কিভাবে তা উদ্যোগপতিদের আর্থিক বিকাশ ঘটাতে পারে।
ভারত হচ্ছে দক্ষতা এবং প্রতিভার একটি শক্তিশালী দেশ।
শিল্পোদ্যোগীদের সাফল্য আমাদের দেশের যুবাদের উদ্ভাবনী শক্তিকে পরিলক্ষিত করে।
নতুন পণ্য ও পরিষেবাগুলি দ্রুত চালু হচ্ছে। ফলে দেশীয় এবং বিশ্ববাজারে বিপুল চাহিদার সৃষ্টি হবে।
সারাবিশ্ব আজ সাশ্রয়ী, টেকসই এবং ব্যবহারযোগ্য পণ্যের সন্ধানে রয়েছে।
আত্মনির্ভর ভারত তাই পরিমাপক এবং গুণগত মানের উপরে ভরসা রাখে।
আমরা এমন পণ্য তৈরি করতে চাই যা উন্নত মানের হবে।
ভারত কেবলমাত্র তার পণ্যগুলি দিয়ে বৈদেশিক বাজার দখল করতে চায় না। আমরা চাই ভারতীয় পণ্যগুলি বিশ্বজুড়ে মানুষের মন জয় করুক।
যখন আমরা 'মেক ইন ইন্ডিয়া' করি, তখন আমরা কেবল বিশ্বব্যাপী চাহিদা পূরণের লক্ষ্য রাখি না, গ্রহণযোগ্যতার ওপরেও নজর দিই। আমি আপনাদের কাছে অনুরোধ করব যে, আপনাদের তৈরি যেকোনো পণ্য বা পরিষেবাতে 'জিরো এফেক্ট, জিরো ডিফেক্ট' নিয়ে ভাবতে।
শিল্প নেতৃত্ব এবং বাণিজ্য প্রতিনিধিদের সঙ্গে আমার কথোপকথনের সময় এটা আমি উপলব্ধি করতে পেরেছি যে এ বিষয়ে তাঁদের মধ্যে যথেষ্ট সচেতনতাবোধ রয়েছে। সারাবিশ্ব বিশ্বাস করে ভারতকে বিশ্বাসযোগ্য জাতি হিসাবে।
দেশের জনগণের দক্ষতা এবং বিশ্ব যোগ্যতাসহ শীর্ষ মানের ভারতীয় পণ্যগুলির বহুদূর পর্যন্ত ব্যাপ্তি ঘটবে। আর এটাই হচ্ছে আত্মনির্ভর ভারত গঠনের নীতিকে প্রকৃতভাবে প্রশংসিত করার উপায়।
মন্ত্রিসভারঅর্থনৈতিকবিষয়সংক্রান্তকমিটি
খনিজ তেল অনুসন্ধান ও লাইসেন্সিং-এর নতুন নীতির পূর্ববর্তী এবং পরবর্তী ব্লকগুলিতে উৎপাদন ভাগাভাগি চুক্তি কার্যকর করার জন্য নীতিসমূহ কেন্দ্রীয় মন্ত্রিসভায় অনুমোদিত
নয়াদিল্লি, ১৮ জুলাই ২০১৮
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটির বৈঠকে খনিজ তেল উৎপাদন বৃদ্ধির লক্ষ্যে, অনুসন্ধান ও লাইসেন্সিং সংক্রান্ত নতুন নীতির পূর্ববর্তী ও পরবর্তী পর্যায়ের ব্লকগুলিতে উৎপাদন ভাগাভাগি চুক্তি কার্যকর করার জন্য বিভিন্ন নীতি অনুমোদন করা হয়েছে। এই নীতিগুলির মূল বৈশিষ্ট্য হচ্ছে – উত্তর-পূর্বাঞ্চলের জন্য খনিজ তেল অনুসন্ধান ও উৎপাদনের কাজে বিশেষ ব্যবস্থা। ‘উত্তর-পূর্বাঞ্চলের জন্য হাইড্রো কার্বন ভিশন - ২০৩০’ – এর সুপারিশের ভিত্তিতে সরকার এই অঞ্চলের কার্যকর ব্লকগুলিতে অনুসন্ধান ও উৎপাদনের সময়সীমা বাড়ানোর সিদ্ধান্ত নিয়েছে। এছাড়া, এই অঞ্চলে প্রাকৃতিক গ্যাস উৎপাদনকে উৎসাহিত করতে ২০১৮-র ১ জুলাই পর্যন্ত উৎপাদন শুরু না হওয়া ব্লকগুলির গ্যাসের দাম নির্ধারণের স্বাধীনতা উৎপাদকদের দেওয়া হয়েছে।
অনুমোদিত নীতিগুলির আরও এক গুরুত্বপূর্ণ বৈশিষ্ট্য হ’ল – অনুসন্ধান ও লাইসেন্সিং-এর নতুন নীতি পূর্ববর্তী সময়ে বন্টিত ব্লকগুলির রয়্যালিটি এবং সেস ভাগাভাগি সংক্রান্ত একটি ব্যবস্থা গ্রহণ। এই ব্যবস্থাটি এমনভাবে করা হয়েছে, যাতে এই ক্ষেত্রে নতুন লগ্নির অনুকূল পরিবেশ সৃষ্টি হয়। এছাড়াও, এক্ষেত্রে উৎপাদকদের জন্য কর ছাড়ের সংস্থানও রাখা হয়েছে, যা নতুন লগ্নির পক্ষে সহায়ক হবে বলে মনে করা হচ্ছে।
CG/PB/SB…
(Visitor Counter : 97
কেন্দ্রীয়মন্ত্রিসভা
কেন্দ্রীয় মন্ত্রিসভা ভারতের সভাপতিত্বে জি২০ বৈঠকের প্রস্তুতি এবং জি২০ সচিবালয় স্থাপন ও কর্মীনিয়োগে অনুমোদন দিয়েছে
নতুন দিল্লি, ১৫ ফেব্রুয়ারি, ২০২২
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভা আজ জি২০ সচিবালয় এবং এর সংশ্লিষ্ট বিষয়ে কাঠামো প্রতিষ্ঠার অনুমোদন দিয়েছে, যা ভারতে আসন্ন জি২০ বৈঠকের জন্য প্রয়োজনীয় ব্যবস্থাগ্রহণ এবং সামগ্রিক নীতিগত সিদ্ধান্ত বাস্তবায়নে দায়বদ্ধ থাকবে।
ভারত চলতি বছরের পয়লা ডিসেম্বর থেকে ২০২৩ সালের ৩০শে নভেম্বর পর্যন্ত জি২০-র সভাপতিত্বের দায়িত্বে থাকবে। ২০২৩ সালে ভারতে জি২০ শীর্ষক সম্মেলন অনুষ্ঠিত হবে। জি২০ হলো আন্তর্জাতিক অর্থনৈতিক সহযোগিতার প্রধান মঞ্চ, যা বিশ্বব্যাপী আর্থিক পরিচালন ব্যবস্থাপনায় গুরুত্বপূর্ণ ভূমিকা পালন করে থাকে।
ভারতের সভাপতিত্বে আয়োজিত জি২০ বৈঠকে তথ্য/ জ্ঞান বিনিময়/ বিষয়বস্তু, প্রযুক্তিগত সহায়তা, সংবাদমাধ্যম, নিরাপত্তা এবং পরিবহণ সংক্রান্ত কাজ পরিচালনার জন্য প্রচলিত রীতি অনুসারে এই জি২০ সচিবালয় স্থাপন করা হচ্ছে। বিদেশ মন্ত্রক, অর্থমন্ত্রক এবং অন্যান্য মন্ত্রক/ দপ্তর এবং সংশ্লিষ্ট ক্ষেত্রে বিশেষজ্ঞ, অধিকর্তা ও কর্মীদের মাধ্যমে এটি পরিচালিত হবে। এই সচিবালয় ২০২৪ সালের ফেব্রুয়ারি মাস পর্যন্ত কার্যকর থাকবে।
সচিবালয়ের সামগ্রিক দিকনির্দেশনা প্রদানের জন্য প্রধানমন্ত্রীর নেতৃত্বে একটি শীর্ষ কমিটি গঠিত হবে। এই কমিটিতে অর্থমন্ত্রী, স্বরাষ্ট্রমন্ত্রী, বিদেশমন্ত্রী এবং বাণিজ্য ও শিল্প, বস্ত্র, উপভোক্তা বিষয়ক, খাদ্য ও গণবন্টন মন্ত্রীরাও থাকবেন। জি২০ সচিবালয় বহুপাক্ষিক মঞ্চে বিশ্বের নানান বিষয়ে নেতৃত্ব দেওয়ার ক্ষেত্রে জ্ঞান ও দক্ষতার সঙ্গে ভারতকে দীর্ঘমেয়াদী ক্ষমতা তৈরিতে সাহায্য করবে।
CG/SS/SKD/
(
রাষ্ট্রপতিরসচিবালয়
রাষ্ট্রপতি বিন্ধ্যগিরির উদ্বোধনী অনুষ্ঠানে উপস্থিত ছিলেন
নতুন দিল্লি ১৭ ই আগস্ট, ২০২৩
রাষ্ট্রপতি শ্রীমতী দ্রৌপদী মুর্মু ২০২৩-এর ১৭ই আগস্ট পশ্চিমবঙ্গের কলকাতায় গার্ডেনরিচ শিপবিল্ডার্স ইঞ্জিনিয়ার্স লিমিটেডে ভারতীয় নৌবাহিনীর ১৭-এ প্রকল্পের ষষ্ঠ জাহাজ বিন্ধ্যগিরির উদ্বোধনী অনুষ্ঠানে উপস্থিত ছিলেন।
অনুষ্ঠানের ভাষণে রাষ্ট্রপতি বলেন, বিন্ধ্যগিরির উদ্বোধন ভারতের সামুদ্রিক সক্ষমতা বৃদ্ধির ক্ষেত্রে অগ্রগতির দিশা দেখায়। এটি দেশীয় জাহাজ নির্মাণের মাধ্যমে আত্মনির্ভর ভারতের লক্ষ্য অর্জনের ক্ষেত্রে একটি পদক্ষেপ। প্রকল্প ১৭-এ–র অঙ্গ হিসেবে বিন্ধ্যগিরি স্বনির্ভরতা এবং প্রযুক্তিগত অগ্রগতির প্রতি আমাদের অঙ্গীকার এর প্রতিফলন। এই প্রকল্পের মাধ্যমে দেশজ উদ্ভাবনের দ্বারা অত্যাধুনিক প্রযুক্তি বিকাশের সংকল্প প্রকাশিত হয়।
রাষ্ট্রপতি বলেন, বর্তমানে ভারত বিশ্বের পঞ্চম বৃহত্তম অর্থনীতির দেশ। আমরা অদূর ভবিষ্যতে তৃতীয় বৃহত্তম অর্থনীতিতে পৌঁছানোর প্রয়াস চালাচ্ছি। তিনি আরও বলেন, ক্রমবর্ধমান অর্থনীতি বলতে বোঝায় আরও বেশি পরিমাণে বাণিজ্য এবং সমুদ্রের মাধ্যমে বাণিজ্য পণ্যের পরিবহণ, যা আমাদের সমৃদ্ধি এবং কল্যাণে সমুদ্রের গুরুত্বকে তুলে ধরে।
রাষ্ট্রপতি বলেন, ভারত মহাসাগর অঞ্চল ও বৃহত্তর ভারত-প্রশান্ত মহাসাগরে নিরাপত্তার অনেক দিক রয়েছে এবং নিরাপত্তা সংক্রান্ত হুমকির মোকাবিলায় নৌবাহিনীকে সর্বদা সক্রিয় থাকতে হবে।
রাষ্ট্রপতি ভাষণ পড়তে ক্লিক করুন নিম্নলিখিত লিংকে-
https://static.pib.gov.in/WriteReadData/specificdocs/documents/2023/aug/doc2023817240201.pdf
(AC / SS/SG
স্বাস্থ্যওপরিবারকল্যাণমন্ত্রক
দেশে টিকা প্রস্তুতকারক সংস্থাগুলির সঙ্গে জাতীয় টিকাকরণ বিশেষজ্ঞকদের গোষ্ঠীর বৈঠক
নতুনদিল্লি, ১৭ই আগস্ট, ২০২০
জাতীয় টিকাকরণ বিশেষজ্ঞ গোষ্ঠীর সদস্যরা আজ পুণের সেরাম ইন্সটিটিউট অফ ইন্ডিয়া ও জেননোভা বায়োফার্মাসিউটিক্যাল, হায়দ্রাবাদের ভারত বায়োটেক ও বায়োলজিক্যাল ই এবং আহমেদাবাদের জাইডাস ক্যাডিলা౼ দেশের শীর্ষ স্থানীয় টিকা প্রস্তুতকারক সংস্থাগুলির প্রতিনিধির সঙ্গে বৈঠক করেছেন। এই বৈঠকটি ফলপ্রসূ ও পারস্পরিক সহায়ক হয়েছে।
দেশীয় সংস্থাগুলির টিকা তৈরি এখন কোন পর্যায়ে রয়েছে, তা নিয়ে যেমন একটি ধারণা, বিশেষজ্ঞ গোষ্ঠীর সদস্যরা পেয়েছেন, একইভাবে ওই সংস্থাগুলি সরকারের কাছে কি প্রত্যাশা করে সে বিষয়েও জানা গেছে।
(CG/CB
প্রধানমন্ত্রীরদপ্তর
রাষ্ট্রপতি আবদেল ফাতা এল সিসি’কে উষ্ণ অভ্যর্থনা প্রধানমন্ত্রীর
নয়াদিল্লি, ২৪ জানুয়ারি, ২০২৩
প্রধানমন্ত্রী শ্রী নরেন্দ্র মোদী মিশরের রাষ্ট্রপতি আবদেল ফাতা এল সিসি’কে উষ্ণ অভ্যর্থনা জানান।
রাষ্ট্রপতি আবদেল ফাতা এল সিসি প্রধানমন্ত্রী শ্রী নরেন্দ্র মোদীর আমন্ত্রণে ২৪-২৬ জানুয়ারি ২০২৩ পর্যন্ত সরকারি সফরে ভারতে এসেছেন। এটি হল তাঁর দ্বিতীয় ভারত সফর। রাষ্ট্রপতি সিসি ভারতের ৭৪তম সাধারণতন্ত্র দিবস প্রধান অতিথি হিসেবে উপস্থিত থাকবেন।
প্রধানমন্ত্রী ট্যুইটে বলেন;
“রাষ্ট্রপতি আবদেল ফাতা এল সিসি ভারতে আপনাকে স্বাগত। আমাদের সাধারণতন্ত্র দিবসের অনুষ্ঠানে প্রধান অতিথি হিসেবে আপনার এই ঐতিহাসিক সফর সব ভারতীয়ের জন্য অত্যন্ত আনন্দের বিষয়। আমাদের আগামীকালের আলাপচারিতার জন্য সাগ্রহে অপেক্ষা করছি।”
PG/PM/NS
(
প্রধানমন্ত্রীরদপ্তর
প্রধানমন্ত্রীর পৌরোহিত্যে ১১টি ওয়েবিনারের মাধ্যমে কেন্দ্রীয় বাজেটে করা ঘোষণাগুলি বাস্তবায়নের বিষয়ে আলোচনা ও মন্থন
নতুন দিল্লি, ০৯ মার্চ, ২০২২
প্রধানমন্ত্রী শ্রী নরেন্দ্র মোদী আজ ডিপার্টমেন্ট অফ ইনভেস্টমেন্ট অ্যান্ড পাবলিক অ্যাসেট ম্যানেজমেন্ট -এর বাজেট সংক্রান্ত ঘোষণা নিয়ে আলোচনার জন্য ওয়েবিনারে ভাষণ দিয়েছেন। প্রধানমন্ত্রী ১১টি বাজেট সম্পর্কিত ওয়েবিনার সিরিজে ভাষণ দিয়েছেন। উচ্চশিক্ষা, গ্রামোন্নয়ন, কৃষি, প্রতিরক্ষা, স্বাস্থ্য, ডিপিআইআইটি, পিএসএ, এমএনআরই, ডিইএ এবং ডিআইপিএএম-এর মন্ত্রক/ বিভাগ সংক্রান্ত বাজেট ওয়েবিনারে অংশ নেন প্রধানমন্ত্রী। কেন্দ্রীয় বাজেট ২০২২-এ দেশের আর্থিক বৃদ্ধিকে এগিয়ে নিয়ে যাওয়া এবং সাধারণ মানুষের কল্যাণে বেশ কয়েটি বিষয়ের কথা ঘোষণা করা হয়েছে। এই ওয়েবিনারগুলি বাজেটের গতি বজায় রাখা এবং তা বাস্তবায়নে সংশ্লিষ্ট সকল পক্ষের অংশীদারিত্ব বোধ তৈরি করার লক্ষ্যে পরিচালিত হয়েছে। অত্যাধুনিক কৃষি, পিএম গতিশক্তি, প্রতিরক্ষা ক্ষেত্রে আত্মনির্ভরতা, ডিজিটাল শিক্ষা, প্রগতিশীল দক্ষতা, অন্তর্ভুক্তিমূলক ও ন্যায়সঙ্গত স্বাস্থ্যসেবা, মেক ইন ইন্ডিয়া এবং উচ্চাকাঙ্খী অর্থনীতির জন্য অর্থের যোগান ইত্যাদি বিষয়ে ওয়েবিনার আয়োজিত হয়।
ওয়েবিনার আয়োজনের প্রধান উদ্দেশ্য ছিল বাজেটের সঙ্গে যুক্ত সংশ্লিষ্ট পক্ষের মধ্যে অংশীদারিত্ব গড়ে তোলা। এই পদক্ষেপ নতুন অর্থবর্ষ শুরু হওয়ার সঙ্গে সঙ্গে মন্ত্রক ও বিভাগগুলিতে আঞ্চলিক পর্যায়ে কাজে গতি আনবে এবং সময়ের মধ্যে তা বাস্তবায়ন সুনিশ্চিত করবে। বিভিন্ন পক্ষের সঙ্গে পরামর্শ তাদের বাস্তবসম্মত/ বিশ্বব্যাপী দক্ষতা ও অভিজ্ঞতা বৃদ্ধি করতে এবং ঘাটতি শনাক্তকরণে সাহায্য করবে। সময় এগিয়ে নিয়ে এসে পয়লা ফেব্রুয়ারিতে বাজেট পেশ এবং ওয়েবিনারের এই আলাপ-আলোচনা রাজ্য সরকারগুলিকে অগ্রাধিকারের বিষয় আরও ভালোভাবে বুঝতে সক্ষম করবে। একইভাবে তাদের বাজেটের বিষয়ে নানান পরিকল্পনা তৈরিতে সাহায্য করবে।
ওয়েবিনারে এমএসএমই, উদ্যোক্তা, রপ্তানিকারক, বিশ্ব পর্যায়ের বিনিয়োগকারী, রাজ্য ও কেন্দ্রীয় সরকারের প্রতিনিধি স্টার্ট-আপ জগতের যুব সহ প্রায় ৪০ হাজার ব্যক্তি অংশগ্রহণ করেন। প্রতিটি ওয়েবিনারের সময় সর্বাঙ্গীন আলোচনা এবং বিষয় ভিত্তিক অধিবেশনের ব্যবস্থা ছিল। এই ওয়েবিনার চলাকালীন সরকার বহুসংখ্যক মূল্যবান মতামত পেয়েছে, যা বাজেট ঘোষণার কার্যকরী বাস্তবায়নে আরও সাহায্য করবে।
CG/SS/SKD/
(
অর্থমন্ত্রক
জুলাইয়ের প্রথম সপ্তাহ থেকে এসএমএস-এর মাধ্যমে জিএসটিআর-১ এনআইএল দাখিলের সুবিধা চালু করতে চলেছে সরকার
নয়াদিল্লী, ২৭ জুন, ২০২০
জিএসটি করদাতাদের সুবিধার্থে আরও একটি গুরুত্বপূর্ণ পদক্ষেপের অঙ্গ হিসেবে সরকার জুলাইয়ের প্রথম সপ্তাহ থেকে এসএমএস-এর মাধ্যমে জিএসটিআর-১ এনআইএল দাখিলের সুবিধা চালু করতে চলেছে।
কেন্দ্রীয় পরোক্ষ কর এবং সীমাশুল্ক পর্ষদের পক্ষ থেকে জানানো হয়েছে এসএমএস-এর মাধ্যমে জিএসটিআর-১ ফর্ম দাখিল করার পদ্ধতি শুরু হলে ১২ লক্ষের বেশি নথিভুক্ত করদাতা লাভবান হবেন। বর্তমানে এ ধরণের করদাতাদেরকে পর্ষদের পোর্টালে গিয়ে নিজের অ্যাকাউন্টে লগইন করে প্রতি মাসে বা ত্রৈমাসিক ভিত্তিতে জিএসটিআর-১ ফর্ম দাখিল করতে হয়। নতুন এই ব্যবস্থা চালু হলে পোর্টালে গিয়ে লগইন - লগআউট দাখিল করা ফর্ম বা রিটার্ন সংক্রান্ত আবেদনপত্রগুলি বর্তমান অবস্থা জিএসটি পোর্টালে গিয়ে নিজের অ্যাকাউন্টে লগইন করে তৎক্ষণাৎ জানতে পারবেন।
উল্লেখ করা যেতে পারে, এসএমএস-এর মাধ্যমে মাসিক ভিত্তিতে জিএসটিআর-৩বি রিটার্ন দাখিল প্রক্রিয়া গত ৮ই জুন থেকে শুরু হয়েছে। এরফলে করদাতারা জিএসটিআর-৩বি রিটার্ন এসএমএস-এর মাধ্যমেই দাখিল করতে পারবেন।
এসএমএস ব্যবস্থার মাধ্যমে যেসব করদাতা জিএসটিআর-১ ফর্মের মাধ্যমে নিজেদের এনআইএল ফাইল দাখিল করতে চাইবেন তাদের মোবাইলের ম্যাসেজ বক্সে গিয়ে NIL<space>R1<space>GSTIN number<space>Tax period  লিখে 14409 নম্বরে পাঠাতে হবে।
এই এসএমএস পাঠানোর পর ৬ সংখ্যার একটি কোড আসবে। মেয়াদ থাকবে ৩০ মিনিট, সেটি মোবাইলের ম্যাসেজ বক্সে গিয়ে CNF<space>R1<space> CODE নম্বরটি লিখে 14409 নম্বরে পুনরায় পাঠাতে হবে। ৬ সংখ্যা বিশিষ্ট ওই কোডটির বৈধতা যাচাই হওয়ার পর করদাতা তার রিটার্ন দাখিল করতে পারবেন এবং প্রায় সঙ্গে সঙ্গেই এসএমএস-এর মাধ্যমে একটি প্রাপ্তি স্বীকার নাম্বারও পেয়ে যাবেন।
এই পদ্ধতি ব্যবহার করে করদাতারা তাদের জিএসটিআর-৩বি ফর্মের সাহায্যে এনআইএল রিটার্নও দাখিল করতে পারবেন। অবশ্য এসএমএস পাঠানোর সময় করদাতাকে আর১ এর পরিবর্তে ৩বি লিখতে হবে এবং সেটি 14409 নম্বরে পাঠিয়ে দিতে হবে। এ সংক্রান্ত বিস্তারিত বিবরণের জন্য www.gst.gov.in ওয়েবসাইট দেখা যেতে পারে।
(CG/BD/NS
কেন্দ্রীয়মন্ত্রিসভা
ইন্সটিটিউট অফ চার্টার্ড অ্যাকাউন্টেন্টস অফ ইন্ডিয়া এবং বাহরিন ইন্সটিটিউট অফ ব্যাঙ্কিং অ্যান্ড ফিনান্সের মধ্যে স্বাক্ষরিত সমঝোতাপত্রটি মন্ত্রিসভায় অনুমোদিত
নয়াদিল্লি, ১৮ জুলাই ২০১৮
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে ইন্সটিটিউট অফ চার্টার্ড অ্যাকাউন্টেন্টস অফ ইন্ডিয়া এবং বাহরিন ইন্সটিটিউট অফ ব্যাঙ্কিং অ্যান্ড ফিনান্সের মধ্যে স্বাক্ষরিত সমঝোতাপত্রটি অনুমোদিত হয়েছে। বাহারিনে হিসাব-নিকাশ, আর্থিক ও অডিট সংক্রান্ত জ্ঞান ভান্ডারকে শক্তিশালী করার লক্ষ্যে যৌথভাবে কাজ করার জন্য এই সমঝোতা স্মারকটি স্বাক্ষরিত হয়েছে।
এই সমঝোতার শর্ত অনুসারে আইসিএআই, বিআইবিএফ-এর অ্যাকাউন্টিং এবং ফিনান্স সংক্রান্ত পাঠ্যক্রমের চালু সিলেবাস পর্যালোচনার জন্য টেকনিক্যাল সহায়তা দেবে। বাহরিনের ছাত্রছাত্রীরা যাতে সিএ পাঠ্যক্রমে পরীক্ষা দিয়ে আইসিএআই-এর সদস্যপদ পেতে পারেন, তার সুপারিশ করা হবে। বাহারিনের উপযুক্ত যোগ্য ছাত্রছাত্রীদের জন্য পেশাগত পরীক্ষা আয়োজনে আইসিএআই সহায়তা করবে। এই সমঝোতার ফলে দু’দেশের অ্যাকাউন্টিং ও অডিট সংক্রান্ত ক্ষেত্রে একটি পারস্পরিক স্বার্থের উপযোগী কার্যকর সম্পর্ক গড়ে উঠবে বলে মনে করা হচ্ছে।
CG/PB/SB…
(Visitor Counter : 72
স্বাস্থ্যওপরিবারকল্যাণমন্ত্রক
ভারতে ক্রমবর্ধমান ভাবে এ পর্যন্ত ১৯৩.৭০ কোটিরও বেশি করোনা প্রতিষেধক টিকা দেওয়া হয়েছে
১২-১৪ বছর বয়সীদের ৩.৪১ কোটির বেশি টিকার প্রথম ডোজ দেওয়া হয়েছে
ভারতে সুস্পষ্টভাবে আক্রান্তের সংখ্যা বর্তমানে ১৯,৫০৯
গত ২৪ ঘণ্টায় নতুন করে আক্রান্তের সংখ্যা দাঁড়িয়েছে ৩ হাজার ৭১২
আরোগ্যের হার বর্তমানে হয়েছে ৯৮.৭৪ শতাংশ
সাপ্তাহিক ভাবে আক্রান্তের হার বর্তমানে রয়েছে ০.৬৭ শতাংশ
নতুন দিল্লি, ০২ জুন, ২০২২
সারাদেশে এ পর্যন্ত ১৯৩.৭০ কোটির বেশি মানুষকে করোনা প্রতিষেধক টিকা দেওয়া হয়েছে। আজ সকাল ৭টা পর্যন্ত পাওয়া তথ্য অনুযায়ী দেশে মোট এপর্যন্ত সামগ্রিকভাবে ১৯৩ কোটি ৭০ লক্ষ ৫১ হাজার ১০৪ জনকে টিকা প্রদান করা হয়েছে। মোট ২,৪৬,২০,৬৫৪ টি সেশনের মাধ্যমে এই টিকা প্রদান করা হয়েছে।
ভারতে ১২ থেকে ১৪ বছর বয়সীদের জন্য টিকাকরণ অভিযান শুরু হয়েছে ২০২২ সালের ১৬ মার্চ থেকে। এ পর্যন্ত মোট ৩,৪১,৩১,৬৬১ জন টিকার প্রথম ডোজ নিয়েছেন। এর পাশাপাশি ১৮ থেকে ৫৯ বছর বয়সীদের জন্য প্রিকসান ডোজ শুরু হয়েছে ২০২২ সালের ১০ এপ্রিল থেকে।
এদিকে আজ সকাল ৭ টা পর্যন্ত পাওয়া রিপোর্টে জানা গেছে-
ভারতে এ পর্যন্ত ১ কোটি ০৪ লক্ষ ০৭ হাজার ১১৩ জন স্বাস্থ্যকর্মী প্রথম ডোজ এবং ১ কোটি ০০ লক্ষ ৪১ হাজার ৩৫১ জন কর্মী দ্বিতীয় ডোজ পেয়েছেন।
প্রিকসান ডোজ পেয়েছেন ৫২ লক্ষ ৫৪ হাজার ৩৭০।
অন্যদিকে, করোনার বিরুদ্ধে লড়াইয়ে অগ্রভাগে থাকা ১ কোটি ৮৪ লক্ষ ১৯ হাজার ৪৪৯ জন কর্মী প্রথম ডোজ এবং ১ কোটি ৭৫ লক্ষ ৮৬ হাজার ৩০৪ জন কর্মী দ্বিতীয় ডোজ পেয়েছেন।
প্রিকসান ডোজ পেয়েছেন ছেন ৮৮ লক্ষ, ০৩ হাজার ৬৭৯ জন।
আবার ১২ থেকে ১৪ বছর বয়সীদের মধ্যে প্রথম ডোজ পেয়েছেন ৩ কোটি, ৪১ লক্ষ, ৩১ হাজার ৬৬১ জন।
দ্বিতীয় ডোজ পেয়েছেন ১ কোটি, ৬৯ লক্ষ, ০৩ হাজার ৮৫৩ জন।
অন্যদিকে, ১৫-১৮ বছর বয়সী প্রথম ডোজ পেয়েছেন ৫ কোটি ৯৫ লক্ষ ২৭ হাজার ৯৭২ জন। দ্বিতীয় ডোজ পেয়েছেন ৪ কোটি ৫৯ লক্ষ ১৭ হাজার ৯৮৮ জন।
একইভাবে, ১৮-৪৪ বছর বয়সী ৫৫ কোটি ৭২ লক্ষ ২৪ হাজার ০৭৬ জন প্রথম ডোজ এবং ৪৯ কোটি ০৭ লক্ষ ০৬ হাজার ৭৩৪ জন দ্বিতীয় ডোজ পেয়েছেন।
প্রিকসান ডোজ পেয়েছেন ৯ লক্ষ, ৪০ হাজার ৬১৮ জন।
অন্যদিকে, ৪৫-৫৯ বছর বয়সী ২০ কোটি ৩২ লক্ষ ৬৩ হাজার ৭৬৭ জন প্রথম ডোজ এবং ১৯ কোটি ১০ লক্ষ ০৩ হাজার ৬৪৮ জন দ্বিতীয় ডোজ পেয়েছেন।
প্রিকসান ডোজ পেয়েছেন
১৪ লক্ষ ৪৬ হাজার ০০৫ জন।
এছাড়াও, ৬০ বছরের বেশি বয়সী ১২ কোটি ৭১ লক্ষ ০০ হাজার ১৩২ জন প্রথম ডোজ পেয়েছেন।
দ্বিতীয় ডোজ পেয়েছেন ১১ কোটি ৯১ লক্ষ ৩৯ হাজার ৩৩৪ জন।
প্রিকসান ডোজ পেয়েছেন ১ কোটি ৯২ লক্ষ ৩৩ হাজার ০৫০ জন।
মোট প্রিকসান ডোজ পেয়েছেন ৩ কোটি ৫৬ লক্ষ ৭৭ হাজার ৭২২।
অন্যদিকে, মোট ১৯৩ কোটি ৭০ লক্ষ ৫১ হাজার ১০৪ জন টিকার ডোজ পেয়েছেন।
ভারতের সুস্পষ্টভাবে করোনা আক্রান্তের সংখ্যা বর্তমানে ১৯ হাজার ৫০৯। যা মোট আক্রান্তের ০.০৫ শতাংশ।
করোনা প্রতিষেধক টিকা দান অভিযান নতুন পর্যায়ে সর্বজনীনভাবে ২১ জুন, ২০২১ থেকে শুরু হয়েছে।
গত ২৪ ঘন্টায় সারাদেশে মোট ২ হাজার ৫৮৪ জন রোগী আরোগ্য লাভ করেছেন। আরোগ্যের হার বর্তমানে ৯৮.৭৪ শতাংশ।
করোনা জনিত অতিমারির শুরু থেকে এ পর্যন্ত ৪ কোটি, ২৬ লক্ষ, ২০ হাজার ৩৯৪ জন আরোগ্য লাভ করেছেন।
দেশে গত ২৪ ঘন্টায় ৩ হাজার ৭১২ জন নতুন করে আক্রান্ত হয়েছেন।
গত ২৪ ঘন্টায় দেশে মোট ৪ লক্ষ ৪১ হাজার ৯৮৯ টি নমুনা পরীক্ষা হয়েছে। এছাড়া সারাদেশে এ পর্যন্ত ৮৫ কোটি ১৩ লক্ষ  নমুনা পরীক্ষা হয়েছে।
বর্তমানে সাপ্তাহিক ভিত্তিতে আক্রান্তের হার ০.৬৭ শতাংশ। অন্যদিকে, দৈনিক ভিত্তিতে এই আক্রান্তের হার ০.৮৪ শতাংশে রয়েছে।
CG/ SB
(Visitor Counter : 125
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১৬৬ কোটি ০৩ লক্ষ ছাড়িয়েছে
দেশে গত ২৪ ঘণ্টায় ২৮ লক্ষেরও বেশি টিকার ডোজ দেওয়া হয়েছে
জাতীয় স্তরে সুস্থতার হার বর্তমানে ৯৪.৩৭ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ২ লক্ষ ৯ হাজার ৯১৮
দেশে করোনায় চিকিৎসাধীনের সংখ্যা ১৮ লক্ষ ৩১ হাজার ২৬৮
সাপ্তাহিক-ভিত্তিতে আক্রান্তের হার ১৫.৭৫ শতাংশ
নয়াদিল্লি, ৩১ জানুয়ারি, ২০২২
ভারতে এ পর্যন্ত ১,৬৬,০৩,৯৬,২২৭টি টিকার ডোজ দেওয়া হয়েছে। গতকাল টিকা দেওয়া হয়েছে ২৮,৯০,৯৮৬ জনকে।
স্বাস্থ্য কর্মীদের মধ্যে ১,০৩,৯৫,৩১৪ জন টিকার প্রথম ডোজ, ৯৮,৬৪,৩৮৬ জন টিকার দ্বিতীয় ডোজ এবং ৩৩,১০,২৯৬ জন সতর্কতামূলক ডোজ পেয়েছেন। প্রথম সারির করোনা যোদ্ধাদের মধ্যে ১,৮৩,৯৫,৭৯৬ জন প্রথম ডোজ, ১,৭২,৩১,৮৫৬ জন দ্বিতীয় ডোজ এবং ৩৭,৬২,৬৭২ জন সতর্কতামূলক ডোজ পেয়েছেন। ১৫-১৮ বছর বয়সীদের মধ্যে প্রথম ডোজ পেয়েছে ৪,৫৯,৯৯,৫৩৯ জন। ১৮-৪৪ বছর নাগরিকদের মধ্যে প্রথম ডোজ পেয়েছেন ৫৪,০৩,৭৮,৭১০ জন এবং দ্বিতীয় ডোজ পেয়েছেন ৪০,৩৭,৩৪,২২৮ জন। ৪৫-৫৯ বছর বয়সী নাগরিকদের মধ্যে প্রথম ডোজ পেয়েছেন ২০,০১,৭৮,২৯৭ জন। আর দ্বিতীয় ডোজ পেয়েছেন ১৭,০৯,৮১,৪৮০ জন। যাঁদের বয়স ৬০-এর ওপরে তাঁদের মধ্যে ১২,৪৮,০৬,১৭৮ জন প্রথম ডোজ, ১০,৬৫,৭৪,২৫৩ জন দ্বিতীয় ডোজ এবং ৪৭,৮৫,২২২ জন সতর্কতামূলক ডোজ পেয়েছেন। এ পর্যন্ত ১,১৮,৫৮,১৯০টি সতর্কতামূলক ডোজ দেওয়া হয়েছে।
কোভিড-১৯ সংক্রমণ থেকে আরোগ্য লাভের হার ঊর্ধ্বমুখী। গত ২৪ ঘণ্টায় ২ লক্ষ ৬২ হাজার ৬২৮ জন কোভিড মুক্ত হয়েছেন। সর্বশেষ তথ্য অনুযায়ী, দেশে ৩ কোটি ৮৯ লক্ষ ৭৬ হাজার ১২২ জন সুস্থ হয়ে উঠেছেন। জাতীয় আরোগ্য লাভের হার ৯৪.৩৭ শতাংশ।
ভারতে গত ২৪ ঘণ্টায় নতুন করে সংক্রমিত হয়েছেন ২ লক্ষ ৯ হাজার ৯১৮ জন। বর্তমানে ১৮ লক্ষ ৩১ হাজার ২৬৮ জন চিকিৎসাধীন। দেশে মোট সংক্রমিতের মাত্র ৪.৪৩ শতাংশ চিকিৎসাধীন।
দেশ জুড়ে নমুনা পরীক্ষার পরিমাণ বৃদ্ধি করা হচ্ছে। গত ২৪ ঘন্টায় ১৩ লক্ষ ৩১ হাজার ১৯৮টি নমুনা পরীক্ষা করা হয়েছে। এ পর্যন্ত দেশে ৭২ কোটি ৮৯ লক্ষ ৯৭ হাজার ৮১৩টি নমুনা পরীক্ষা করা হয়েছে।
ভারতে নমুনা পরীক্ষা ক্রমশ বৃদ্ধি পাচ্ছে। বর্তমানে সাপ্তাহিক সংক্রমণের হার ১৫.৭৫ শতাংশ এবং দৈনিক সংক্রমণের হার ১৫.৭৭ শতাংশ।
CG/CB/SB
(Visitor Counter : 116
প্রতিরক্ষামন্ত্রক
ভারত-অস্ট্রেলিয়া নৌ-বাহিনীর যৌথ মহড়া শেষ হল
নয়াদিল্লি, ১৬ এপ্রিল, ২০১৯
ভারত এবং অস্ট্রেলিয়ার নৌ-বাহিনীর দু’সপ্তাহের যৌথ মহড়া ‘অসইন্ডেক্স ২০১৯’ ১৪ই এপ্রিল শেষ হয়েছে। নৌ-বাহিনীর পূর্বাঞ্চলীয় সেনারা অস্ট্রেলিয়ার জাহাজ ‘ক্যানবেরা’, ‘নিউ ক্যাসেল’, ‘পারমাট্টা’ এবং ‘সাক্সেস’-কে বিদায় জানিয়েছেন।
এবারের মহড়ায় সর্বোচ্চ চারটি যুদ্ধজাহাজ অংশ নিয়েছিল। এদের সঙ্গে ছিল হেলিকপ্টার, একটি সাবমেরিন এবং পি৮আই ও পি৮এ সহ নানা ধরণের বিমান। দুই বাহিনীর সামুদ্রিক নজরদারিতে ব্যবহৃত সাবমেরিন বিধ্বংসী যুদ্ধ বিমান এই মহড়ায় অংশ নেয়। এই প্রথমবার অস্ট্রেলিয়ার যুদ্ধ জাহাজ থেকে ৫৫ জন মার্কিন সেনা এবং ২০ জন নিউজিল্যান্ডের সেনাবাহিনীর সদস্য মহড়াটি দেখলেন।
এই মহড়ার তৃতীয় পর্ব শুরু হয়েছিল গত দোসরা এপ্রিল থেকে। এখানে যুদ্ধের সময় সমুদ্রে নৌ-বাহিনীর নানা সমর নৈপুণ্য দেখা হয়। দ্বিপাক্ষিক এই মহড়ার মূল উদ্দেশ্য হল ভারত ও অস্ট্রেলিয়ার নৌ-বাহিনীর মধ্যে পারস্পরিক সহযোগিতা আরও দৃঢ় করা এবং দুই সেনাবাহিনীর মধ্যে মতবিনিময়ের সুযোগ সৃষ্টি করা।
CG/CB/DM
(Visitor Counter : 148
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ১৩২ কোটিরও বেশি টিকার ডোজ পাঠানো হয়েছে
রাজ্য / কেন্দ্রশাসিত অঞ্চলগুলির কাছে ২২ কোটি ৭২ লক্ষেরও বেশি অব্যবহৃত টিকার ডোজ রয়েছে
নয়াদিল্লি, ২৫ নভেম্বর, ২০২১
দেশ জুড়ে দ্রুত কোভিড-১৯ টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র এ পর্যন্ত ১,৩২,৩৩,১৫,০৫০টি টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে।
রাজ্য ও কেন্দ্রশাসিত অঞ্চলগুলির কাছে এখনও ২২,৭২,১৯,৯০১টি টিকার ডোজ আছে।
CG/CB/SB
(Visitor Counter : 73